Edgardo Bauza

Edgardo Andrés Bauza (født 1958) er en argentinsk fotballtrener og tidligere fotballspiller som spilte midtstopper. Han var landslagstrener for  fra august 2016 til april 2017.

Edgardo Bauza startet karrieren hos , hvor han markerte seg som en målfarlig midtstopper. I oktober 1981 fikk han sin landslagsdebut i en treningskamp mot . Argentina var automatisk kvalifisert for VM-sluttspillet i 1982 som vinner av VM-sluttspillet i 1978. Bauza var aktuell for troppen til sluttspillet i 1982, men endte opp med å bli utelatt.

Bauza måtte vente til 1990 før han fikk en ny sjanse på landslaget. I mellomtiden hadde han rukket å spille klubbfotball i Colombia for Junior de Barranquilla, og for  før han vendte tilbake til Rosario Central. Da landslagstrener Carlos Bilardo hentet ham inn i landslagstroppen igjen for en treningslandskamp mot  i januar 1990, hadde han flyttet på seg til nettopp Mexico, hvor han spilte for . Bilardo var bekymret for om den skaddeskutte veteranen José Luis Brown ville klare å holde stand til VM-sluttspillet i 1990, og trengte Bauza i bakhånd som sikkerhet. Bauza spilte hele kampen mot Mexico på stopperplass. I mars 1990 spilte Bauza en treningslandskamp mot .

José Luis Brown ble nødt til å legge opp før VM-sluttspillet i 1990. Men i stedet for å satse på Bauza, hentet Bilardo inn Juan Simón, som hadde vært ute av landslagsbildet i syv år. Bauza reiste til VM som reserve for Simón. Sammen med Diego Maradona var Simón de eneste spillerne i Argentinas tropp som var på banen i alle spilleminuttene laget spilte i sluttspillet. Bauza endte dermed opp som den eneste av troppens utespillere som ikke fikk spilletid. Som del av troppen som tapte finalen for , kunne han likevel smykke seg med en sølvmedalje.

VM-medaljer 
 1990  Italia -  Sølv i fotball

Referanser

Eksterne lenker 
 

Argentinske fotballspillere
Argentinske landslagsspillere i fotball for herrer
Argentinske fotballtrenere
Trenere for Argentinas herrelandslag i fotball
Spillere i Fotball-VM 1990
Fotballspillere for CA Independiente
Fotballspillere for Rosario Central
Fotballspillere for Junior de Barranquilla
Fotballspillere for CD Veracruz
Personer fra departementet Rosario i provinsen Santa Fe